***Тәрбиеші деген ұлы сөз (Мақала)***

 ***Арайлы нұрын шашқан тәрбиешіге үлкен құрмет берсе де,артықтық етпейтіні рас.Өйткені ол – талай мың сан тағдырлардың талабын ұштап,болашаққа жол нұсқайтын,келешекке қанат қақтыратын жан.Сондай ізгі адамдардың Шағалалы ауылының «Балдырған» балабақшасының тәрбиешілері – Сәрсенбай Гүлбаршын Әбілдаевна, Дария Алтынгүл,Какей Гүлбаршын,Әлпіләм Құндыз.***

 *Мен 2013 жылы Көкшетау қаласындағы «Көкше»Академиясы құрамындағы колледжін бітіріп, «Балдырған» балабақшасына тәрбиеші болып келгенімде,ұстаздық үлкен жолда қол ұшын ұсынған ,бағдарлаушы,тәлімгер,өз ұстаздық жолынан тәлім берген,үйреткен осы тәрбиешілер болды.Өнегесі мол,өресі биік,өне бойы тың идеяларға толы ұстаздың көмегімен мен өзіме көп нәрсе түйіп,үлгі алып үйрендім.Балаларға сабақ беретін осы тәрбиешілер әр баланы өз баласындай бауырына басып,тәрбие нәрін сусындатады.Көптеген жыл бойы еңбек жолында,ұстаздық жолда жүрген тәрбиеші әр сабағын қызықты да,көркем,әсерлі қылып өткізеді.Әр ісіне зор жауапкершілікпен қарайтын осы тәрбиешілер қиын сәттерде әркез қасыңнан табылып,білімі мен бар ынта-жігерін балалардың тәрбиесіне арнайды.Бірінші санатты,қажырлы еңбек етіп кележатқан, ұстаздық қызмет атқара отырып,бүлдіршіндерге жақсы тәрбие беріп,өзінің білгенін үйретіп,бағыт-бағдар берген жандар десем қателеспес едім деп ойлаймын.*

 *Тәрбие басы тал бесіктен десек,сол білім кемесінің бесігін тербеткен аяулы да,ардақты ұстаз әрқашан шәкірт жүрегінен орын алмақ.Бұл – ұстаздың мерейі.Әрдайым жүзінен күлкілері кетпейтін,күлімсірей қарайтын осы үлкен тәрбиешілер.Әрқашан ізгілік шуағын шашып тұратын**Сәрсенбай Гүлбаршын Әбілдаевна , Дария Алтынгүл,Какей Гүлбаршын,Әлпіләм Құндыз тек еңбектеріңіздің жемісін көріп,жарқырап жүре беріңіздер,отбасыларыңызға бақыт,бала-шағаңыздың қызығын көріп,жүре беріңіздер дей отыра,сіздерге мың алғысымды білдіремін.*

*Гульнар Алдабергенова*

*«Балдырған» балабақшасының*

 *«Гүлдер» тобының тәрбиешісі*